অনেকে মনে করছেন, সমস্যা হয়েছে বাংলা সিনেমার টিকিটের উপর রাজ্য সরকারের দেওয়া ছাড় নিয়ে। একশো টাকার কম দামের টিকিটের উপর জিএসটি-র হার ১৮ শতাংশ। কেন্দ্র ও রাজ্য সরকারের ভাগে ৯ শতাংশ করে। পশ্চিমবঙ্গ সরকার বলেছে, তারা ৯ শতাংশ থেকে মাত্র ২ শতাংশ নেবে। বাকিটা ছাড় হিসেবে ফেরত দেওয়া হবে। সমস্যার সূত্রপাত এখান থেকেই। অনেক সিনেমা হলে এই ৭ শতাংশ ছাড় টিকিটে উল্লেখ করা থাকছে। কিন্তু আইনক্স অনলাইনে কেনা টিকিটের ক্ষেত্রে সেই ব্যবস্থাটাই এখনও করেনি। কাউন্টার থেকে টিকিট কিনলে অবশ্য ছাড়ের টাকাটা ফেরত দিয়ে দিচ্ছে দর্শককে।